Lav et referat af nedenstående tekst:

Tekst:
- Det er foregået midt i vores åbningstid i løbet af weekenden. Chefen opdagede det mandag morgen, og han var da både lidt arrig og bundærgerlig over det. Sådan lyder det fra fiskehandler ved Det Gamle Røgeri Hansholm Charlotte Jensen. Hun er ved telefonen, da chefen, Johnny Segato, er ude af huset. I rørgeriets restaurant hænger diverse gamle maritime genstande til pynt. - Den slags er jo med til at præge lokalerne og vores sted. Det sætter en stemning, fortæller Charlotte Jensen. Mandag morgen opdagede de så, at en af weekendens besøgende havde haft lange fingre. Der var forsvundet et ror af træ fra væggen. - Det er fra en gammel Hanstholm-kutter. Den har stor affektionsværdi, særligt for chefen, siger Charlotte Jensen. Dusør for et afgørende tip På Det Gamle Røgeri Hanstholm har de førhen oplevet småhapserier af blandt andet krydderier. Aldrig er gæsterne smuttet med inventar og pynt i den størrelsesorden. Det gamle træror betyder meget for indehaveren af Det Gamle Røgeri Hanstholm, og derfor gik personalet med det samme på Facebook med et opslag omhandlende tyveriet. Ejeren udlover nu en dusør på 2500 kroner til den, der kan give afgørende oplysninger eller tilbagebringe roret. - Det er en god måde at få det ud på. Vi bruger det også for at gøre folk opmærksomme på, at de ikke skal købe, hvis det skulle komme i salg. Men man får 2500 kroner, hvis man kan få det bragt tilbage, siger Charlotte Jensen. Stedets Facebook-opslag er i øjeblikket delt knapt 600 gange. Det Gamle Røgeri Hanstholm har dog ikke hørt noget afgørende endnu.

Referat:
Det Gamle Røgeri Hanstholm har mistet et træror fra en væg. Nu udlover ejeren en dusør.